- 1 -

Életpálya-építés 9. évfolyam

Tiéd a választás, Tiéd a döntés!!!
(Paradigmaváltás a hatékony életpálya-építés jegyében – 3 hetes projekt)

1. foglalkozás

1.	Vállalj felelősséget a döntéseidért

Tevékenység: A befolyásolási kör és az érintettségi kör tevékenységeinek gyűjtése 
(45 perc)

Tanári instrukciók 

Cél: A látom-teszem-kapom összefüggés megismertetése, elfogadtatása, a paradigma fogalmának megismertetése, az érintettségi és befolyásolási kör tevékenységeinek tudatos szétválasztása, a diákok fogadják el, hogy mi határozza meg az eredményességet, érezzék meg a mentális térkép, a látásmód fontosságát.

Elrendezés: székek körben elhelyezve

Lépések:

1. A diákok köszöntése és rövid bemutatkozás után a program lényegének, történetének rövid bemutatása.
2. Egy rövid filmrészlet bejátszása, hangulati bevezetésként – (Franklin Coveys: The 7 Habits of Highly Effective Teens)
2. A szokásaink meghatározzák a sorsunkat képlet elmagyarázása.
3. A diákok példákat gyűjtenek a paradigma fogalmára a saját életükből.
4. A tanulók példákat mondanak az érintettségi és a befolyásolási kör tevékenységeire.
5. Felidéznek konkrét szituációkat, amelyekben tipikusan reaktívan viselkednek, majd végig gondolják, hogyan lehetne adott helyzetben proaktívan viselkedni.

Kiemelt készségek, képességek: Öntudat, képzelőerő, gondolkodásmód fejlesztése

Célcsoport: a meghívott tanulócsoport 

Munkaforma: Csoportos, egyéni, páros
Módszerek: példák gyűjtése, vita
Eszközök: flipchart-tábla

- 2 -

2. Gondolkodom, tehát…!

Tevékenység: Film megtekintése, a látottak által kiváltott reakciók feldolgozása, az érzelmi azonosulás erősítése (45 perc)

Tanári instrukciók 

Cél: Az inger és a válasz közötti rés felismertetése, a válasz szabadságának beláttatása.

Elrendezés: székek körben elhelyezve

Lépések:

1.	Bevezető információk közlése.
2.	Megfigyelési szempontok kiadása.
3.	Filmvetítés – Franklin Covey: 7 habits (Legyél te az időjárás felelős).
4.	Tapasztalatok megvitatása.
5.	Esetleges kérdések megválaszolása.
6.	A mindennapi életből példák gyűjtése.
7.	Az érzelmi azonosulás felmérése.

Kiemelt készségek, képességek: öntudat, felelősségvállalás a saját életünkért

Célcsoport: a meghívott tanulócsoport 

Munkaforma: csoportos, egyéni
Módszerek: filmnézés, frontális megbeszélés, vita
Eszközök: számítógép, projektor, kivetítő-vászon, flipchart-tábla, filctollak

- 3 -

3. Lásd előre a célt!

Tevékenység: A személyes küldetési nyilatkozat megfogalmazása (45 perc)

Tanári instrukciók 

Cél: A mentális és fizikai megvalósítás lényegének megértése, a célalkotás fontosságának elfogadtatása. A mentális (gondolati) alkotás mindig megelőzi a fizikai alkotást, vagyis a cselekvést. Végig gondoljuk, leírjuk, hogy az életünkkel hová akarunk eljutni, milyen céljaink vannak. Annak elfogadtatása, hogy célok megfogalmazása nélkül nem tudunk eredményes életet élni.

Elrendezés: A csoport körben ül

Lépések:

1. Megkérjük a tanulókat, hogy mondjanak példát egy adott tárgy megalkotását, milyen mentális alkotás előzte meg.
2. Mondják el, hogy milyen szerepeink vannak az életben.
3. Írják le, hogy milyen elismerő nyilatkozatokat szeretnének hallani az adott szerepekben.
4. Nézzék meg a filmet, amely a személyes küldetési nyilatkozatunkról szól.
5. Hallgassák meg, milyen példák vannak a személyes küldetési nyilatkozatokra.
6. Kezdjenek el 5 percig automatikusan írni, próbálják megfogalmazni saját nyilatkozatukat, milyen emberé szeretnének válni.
7. Házi feladat (projekt): kiscsoportban gyűjtsenek példákat arra, amikor adott helyzetben valaki reaktívan nyilvánult meg.
8. Házi feladat (projekt): mindenki pontosítsa a saját küldetési nyilatkozatát.

Kiemelt készségek, képességek: tudatos életpálya építés, felelősségtudat, célképzés készségnek fejlesztése

Célcsoport: a meghívott tanulócsoport 

Munkaforma: Csoportos, egyéni, páros
Módszerek: példák gyűjtése, vita, filmvetítés
Eszközök: flipchart-tábla, munkalap, projektor kivetítő, kivetítő tábla, számítógép, írószer, írólap

Humánerőforrás: Fehér Ferenc tréner

                 Pataki Béla